Kontrapost

**Kontrapost** (fra italiensk *contrapposto*, «motsetning») er et begrep innen billedkunst ved akttegning, men særlig skulptur, for å beskrive en menneskelig figur som står og hviler vekten på den ene foten, slik at skuldrene og armene vrir seg av aksen fra hoftene og beina i aksialplanet. Det betyr at den naturlige kontrabalansen til en stående kroppsstilling hvor hvilende og belastet del har motsatt vridning ved å bøye hoftene i en retning og beina i den andre retningen. Vekten er balansert på en fot, derfor blir det en knekk i hoften. Dette er en måte å få en skulptur til å se naturtro ut. 

## Bakgrunn
Kontrapost, som først dukket opp i antikkens Hellas tidlig på 500-tallet f.Kr., regnes som en avgjørende utvikling i historien til antikkens gresk kunst (og i forlengelsen av vestlig kunst), ettersom det markerer første gang i vestlig kunst at menneskekroppen brukes å uttrykke en psykologisk disposisjon. 

Den første kjente statuen som brukte kontrapost er *[[Kritiosgutten]]*, ca. 480 f.Kr., omtalt som sådan ettersom statuen ble tilskrevet billedhuggeren Kritios. Det er mulig, til og med sannsynlig, at tidligere bronsestatuer hadde brukt teknikken, men hvis de gjorde det, har de ikke overlevd og kunsthistorikeren Kenneth Clark kalte statuen «den første vakre nakenakt i kunsten». Statuen er en gresk marmororiginal og ikke en romersk kopi.

Stilen ble videreutviklet i økende grad av naturalisme og ble popularisert av billedhuggere i den hellenistiske og keiserlige romerske perioden, men falt ut av bruk i middelalderen. Den ble senere gjenopplivet under den italienske renessansen av kunstnerne som Donatello og Leonardo da Vinci, etterfulgt av Michelangelo, Rafael og andre kunstnere fra høyrenessansen. En av prestasjonene til den italienske renessansen var nettopp gjenoppdagelsen av *contrapposto*. Et kjent eksempel på bruk av kontrapost er Michelangelos statue ''David'' hvor den asymmetriske balansen i holdningen hans, med en hofte fremover og vekten flyttet til ett ben, demonstrerer den klassisk renessanseteknikken.

## Eksempler

Fil:009MA Kritios.jpg|*[[Kritiosgutten]]* fra antikkens Hellas, ca. 480 f.Kr.
Chiasmo Contrapposto-Canone Canon policleteo (2of3pages)-scheme-diagram-photo Paolo Villa 2024 CC BY-SA 4.0 (and italian Law & MiC)- Doryphoros by Polykleitos, photo-scheme-diagram.pdf|Kontrapost Doryforos
Chiasmo Contrapposto-Canone Canon policleteo (3pages)-scheme-diagram-photo Paolo Villa 2024 CC BY-SA 4.0 (and italian Law & MiC)- Doryphoros by Polykleitos, photo-scheme-diagram.pdf|Kontrapost Doryforos
Fil:Etruscan Statuette.jpeg|Etruskisk bronsestatuett fra Italia, 3. til 1. århundre f.Kr.
Fil:The legendary Venus de Milo in the Louvre, 9 February 2014 cropped.jpg|*[[Venus fra Milo]]* viser en kroppsform i en S-kurve. gresk, ca. 130–100 f.Kr.
Fil:02 10 2024 Photo Paolo Villa-Napoli-mann-Museo Archeologico-FO232526tris-Arte Greca copia romana-Policleto Doriforo Polykleitos Doryphoros from Pompeii-marmo marble carrara.jpg|En marmorkopi av Polykleitos' *[[Doryforos]]*, et tidlig eksempel på klassisk kontrapost.
Fil:'David' by Michelangelo Fir JBU005 denoised.jpg|*[[Michelangelos David|David]]*, av Michelangelo, 1501–1504. Skuldrene på figuren ses å vinkle i én retning, bekkenet i en annen.
Fil:Leda and the Swan 1505-1510.jpg|*Leda og svanen*, kopi av Cesare da Sesto etter en tapt original av Leonardo da Vinci, 1515–1520, olje på lerret.


## Referanser


## Eksterne lenker
* 
* «Understanding Contrapposto», *Robertoosti.com*